Temeljem članka 15. Odluke o subvencijama u poljoprivredi za 2013. – 2015. godine, Gradonačelnik Grada Velike Gorice raspisuje

**N A T J E Č A J**

**za subvencioniranje uzgoja i držanja pčelinjih zajednica**

**1. Predmet natječaja:**

 Subvencioniranje uzgoja i držanja pčelinjih zajednica.

**2. Opći uvjeti i kriteriji za dodjelu subvencioniranje:**

 Pravo na bespovratno subvencioniranje u iznosu od 30,00 kn po pčelinjoj zajednici imaju obiteljska poljoprivredna gospodarstva koja udovoljavaju slijedećim uvjetima:

- upisana su u Upisnik obiteljskih poljoprivrednih gospodarstava,

- imaju prebivalište i bave se uzgojem pčelinjih zajednica na području Grada Velike Gorice,

- uzgojili su i drže najmanje: 30 pčelinjih zajednica

 Maksimalni broj pčelinjih zajednica koji će se bespovratno subvencionirati po jednom obiteljskom gospodarstvu iznosi 70.

**3. Potrebna dokumentacija:**

- zahtjev za sufinanciranje,

- preslika osobne iskaznice,

**-** preslika rješenja o upisu u Upisnik poljoprivrednih gospodarstava ili preslika iskaznice obiteljskog gospodarstva,

- izjava o broju i lokaciji držanja košnica.

**4. Vrijeme trajanja natječaja:**

 Natječaj je otvoren do 02. listopada 2015.godine.

**5. Naziv i adresa tijela kojem se zahtjev podnosi:**

Zahtjev se podnosi na obrascu koji se podiže u sobi 407/IV Upravnog odjela za poljoprivredu i ruralni razvoj Grada Velike Gorice, Trg kralja Tomislava 34, Velika Gorica.

Zahtjev i pripadajuća dokumentacija mogu se poslati poštom ili predati neposredno u pisarnici na adresi:

 Grad Velika Gorica, Upravni odjel za poljoprivredu i ruralni razvoj,

Trg kralja Tomislava 34, 10 410 Velika Gorica,

s naznakom **“Zahtjev za subvencioniranje uzgoja i držanja pčelinjih zajednica”**

**6. Informacije:**

 Sve informacije mogu se dobiti u Upravnom odjelu za poljoprivredu i ruralni razvoj Grada Velike Gorice, na tel. 62-69-947.